### Beslutningstema

I denne sag behandler Kommunalbestyrelsens Danmarkskortet 2023 vedrørende omgørelsesprocenter på Socialområdet for 2022

### Historik

Med aftalen om udmøntning af reserven til foranstaltninger på social-, sundheds- og arbejdsmarkedsområdet 2022-2025 indgået i november 2021 er der afsat midler til at styrke borgernes retssikkerhed. Som led i udmøntningen af aftalen vedtog Folketinget den 2. juni 2022 lov nr. 912 af 21. juni 2022 om ændring af lov om retssikkerhed og administration på det sociale område, herunder skærpede krav til kommunalbestyrelsens opfølgning på danmarkskortet over omgørelsesprocenter på socialområdet.

Lovændringen betyder, at kravene til kommunalbestyrelsernes behandling af danmarkskortet er skærpet for at øge det kommunalpolitiske fokus på at styrke retssikkerheden og kvalitet i kommunernes sagsbehandling på socialområdet. Lovændringen trådte i kraft den 1. juli 2022 og har virkning indtil udgangen af 2025.

### Sagsfremstilling

Kommunalbestyrelsen præsenteres i denne sag for danmarkskortet over omgørelsesprocenten på socialområdet i Tønder Kommune for 2022. Danmarkskortet er et kommuneopdelt danmarkskort med det forudgående års statistik over omgørelsesprocenten i Ankestyrelsen i klagesager efter lov om social service (serviceloven).

Når en borger klager over en kommunal afgørelse på socialområdet, er det Ankestyrelsen, der behandler klagen. Omgørelsesprocenten fortæller derfor noget om rigtigheden af den del af kommunens afgørelser, der påklages til Ankestyrelsen, men den fortæller ikke noget om den generelle kvalitet af kommunens sagsbehandling.

I Tønder Kommune følger Socialudvalget udviklingen over omgørelsesprocenter på socialområdet tæt. Udvalget behandler omgørelsesprocenterne på socialområdet i Tønder Kommune 2 gange årligt på et udvalgsmøde, og på baggrund af denne orientering iværksætter udvalget relevante initiativer på området.

Omgørelsesprocent på socialområdet i Tønder Kommune i 2022

Heri indgår alle bestemmelser i serviceloven, hvor der er klageadgang, det vil sige på børne- og voksensocialområdet. Danmarkskortet viser, at Ankestyrelsen har behandlet 54 sager henhørende under socialområdet i 2022, mod 58 sager i 2021. I 25 af klagesagerne har Ankestyrelsen omgjort kommunens omgørelse, hvilket giver en omgørelsesprocent på 46 %. De omgjorte afgørelser består af 12 ændrede/ophævede sager (22 %) og 13 sager hvor Ankestyrelsen har bedt kommunen om at behandle sagen på ny (24 %).

I 2022 har Tønder Kommune håndteret 2146 sager opgjort på de pågældende paragraffer på socialområdet. Ankestyrelsens 54 klagesager udgør således 2,5 % ud af det samlede antal sager håndteret inden for socialområdet. Den gennemsnitlige omgørelsesprocent på landsplan ligger på 37,5 %.

Omgørelsesprocent på Børnehandicapområdet i Tønder Kommune i 2022

Danmarkskortet viser, at Ankestyrelsen har behandlet 9 sager henhørende under børnehandicapområdet i 2022. I 8 af klagesagerne har Ankestyrelsen omgjort kommunens omgørelse, hvilket giver en omgørelsesprocent på 89 %. De omgjorte afgørelser består af 2 ændrede/ophævede sager (22 %) og 6 sager hvor Ankestyrelsen har bedt kommunen om at behandle sagen på ny (67 %).

I 2022 har Tønder Kommune håndteret 262 sager opgjort på de pågældende paragraffer på børnehandicapområdet. Ankestyrelsens 9 klagesager udgør således 3,4 % ud af det samlede antal sager håndteret inden for Børnehandicapområdet. Den gennemsnitlige omgørelsesprocent på landsplan ligger på 48,8 %.

Omgørelsesprocent på [adresse] i Tønder Kommune i 2022

Danmarkskortet viser, at Ankestyrelsen har behandlet 2 sager henhørende under [adresse] i 2022. I 2 af klagesagerne har Ankestyrelsen omgjort kommunens omgørelse, hvilket giver en omgørelsesprocent på 100 %. De omgjorte afgørelser består af 1 ændrede/ophævede sager (50 %) og 1 sag hvor Ankestyrelsen har bedt kommunen om at behandle sagen på ny (50 %).

I 2022 har Tønder Kommune håndteret 185 sager opgjort på de pågældende paragraffer på [adresse]. Ankestyrelsens 2 klagesager udgør således 1,1 % ud af det samlede antal sager håndteret inden for James Schultz. Den gennemsnitlige omgørelsesprocent på landsplan ligger på 38,8 %.

Link til tre danmarkskort: <[url]>

Bilag: Læsevejledning til danmarkskort over omgørelsesprocenter i klagesager.

### Lovgrundlag

Af et nyt stk. 2 i § 79 b i lov om retssikkerhed og administration på det sociale område (retssikkerhedsloven) fremgår nu følgende:

”Kommunalbestyrelsen skal i forbindelse med behandlingen efter stk. 1 tage stilling til, hvorvidt der er behov for at udarbejde en handlingsplan til styrkelse af den juridiske kvalitet i kommunens sagsbehandling. Beslutter kommunalbestyrelsen, at der ikke skal udarbejdes en handlingsplan, skal kommunalbestyrelsen orientere Ankestyrelsen herom.”

### Direktionen indstiller,

|  |  |
| --- | --- |
| at | orienteringen tages til efterretning,  at Kommunalbestyrelsen forholder sig til om der skal udarbejdes en handleplan. |

Beslutning fra Socialudvalget, 5. december 2023, pkt. 10:

Orienteringen taget til efterretning.
Socialudvalget behandler omgørelsesprocenten på Socialområdet to gange årligt og iværksætter relevante initiativer og tiltag hvis nødvendigt. Socialudvalget indstiller på den baggrund, at Kommunalbestyrelsen ikke iværksætter en handleplan.

### Beslutning

Socialudvalgets indstilling godkendt.

Noah Lund, Ofelia Sørensen og Jesper Mathiasen deltog ikke i mødet.